Eng.sz.: R-1978/2000.
Dr. Kopári László
Utazásszervező
7622 Pécs, Bajcsy-Zsilinszky u. 9.
tel.:       00-36-72-327529
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Program- és árajánlat!
Szlovénia 
Három nap, az ország három táján

2026. március 21-23.

1. nap: Pécs – Szlovénia: Lendva Bánffy vár meglátogatása, ahonnét csodálatosa kilátás a városra és a környező szőlőhegyekre, majd megnézzük a történeti és képzőművészeti kiállításokat/. –Bántornya: Szűz Mária-templom a Szent László-legendát ábrázoló freskókkal, amelyet Aquila János festett. – Trojane rövid megálló a fánkjáról messze földön híres pihenőhelyen, melynek közel 600 m tengerszintfeletti magasságú kilátóhelyéről csodálatos a panoráma. – Ljubljana, Szlovénia fővárosa utazás siklóval az óváros fölé magasodó várba, majd séta az óvárosban, amely során érintjük Prešeren-teret, az impozáns barokk Szent Miklós-katedrálist, a Három-hidat, az árkádos belvárosi Vásárcsarnokot és a városházát, majd szabadprogram a Ljubljanica-patak partján, az óvárosban - Este érkezés a Bled környéki szállásra.
2. nap: Bled, a Bledi-tó partján, a Júliai-Alpok méltán legfelkapottabb városa turisztikai értékei miatt látogatás a várba, ahonnan gyönyörű a panoráma a tóra és a tavon lévő szigetre, majd séta a tó partján a városban. – Utazás a Bohinji-tóhoz, majd kirándulás kabinos felvonóval a Vogel-hegyre 1540 m tengerszintfeletti magasságba, ahonnan pazar a panoráma a Bohinji-tóra és a Júliai-Alpok csúcsrégiójára. –  Szabadprogram a Bohinji-tó partján.
3. nap: Skocjani-barlang séta a világ egyik legnagyobb barlangi szurdokában, és a pompás cseppkövekkel díszített termekben. – Koper, a mediterrán kikötőváros séta az apró belvárosban, ahol az ókor óta találunk épületeket, rövid szabadprogram. – Hazautazás, s érkezés az esti órákban Pécsre.

Utazás: légkondicionált autóbusszal
Étkezés: félpanzió
Szállás: hotelben 2 ágyas szobákban 2/fő szoba elhelyezéssel

Ár: 89.000 Ft/fő (44 utas esetén), amely tartalmazza az utazást, szállást, a félpanziót és a csoportvezetést.

Az ár nem tartalmazza a belépődíjat és az utasbiztosítást!

Az utasbiztosítás (baleset-, betegség- és poggyászbiztosítását) irodánkban megköthető, akár csoportos kedvezménnyel is!

		A programhoz jó utat kívánva üdvözlettel:

Dr. Kopári László sk.
Pécs, 2025. 10. 28.